CELEX: E2014C0020
Language: sk
Date: 2014-01-29 00:00:00
Title: Rozhodnutie Dozorného úradu EZVO č. 20/14/COL z  29. januára 2014 , ktorým sa deväťdesiaty druhýkrát menia procesnoprávne a hmotnoprávne pravidlá v oblasti štátnej pomoci

19.6.2014   
            
            
               SK
            
            
               Úradný vestník Európskej únie
            
            
               L 179/77
            
         ROZHODNUTIE DOZORNÉHO ÚRADU EZVO
   č. 20/14/COL
   z 29. januára 2014,
   ktorým sa deväťdesiaty druhýkrát menia procesnoprávne a hmotnoprávne pravidlá v oblasti štátnej pomoci
   DOZORNÝ ÚRAD EZVO,
   SO ZRETEĽOM na Dohodu o Európskom hospodárskom priestore (1), a najmä na jej články 61 až 63 a protokol 26,
   SO ZRETEĽOM na Dohodu medzi členskými štátmi EZVO o zriadení dozorného úradu a súdu (2), a najmä na jej článok 5 ods. 2 písm. b) a článok 24,
   KEĎŽE:
   Platnosť kapitoly usmernení Dozorného úradu EZVO o štátnej pomoci na stavbu lodí (3) uplynula 31. decembra 2013 (4).
   Uvedená kapitola zodpovedá rámcu Spoločenstva o štátnej pomoci na stavbu lodí (5), ktorého platnosť takisto uplynula 31. decembra 2013 (6).
   Európska komisia (ďalej len „Komisia“) uverejnila 6. decembra 2013 oznámenie o predĺžení uplatňovania rámca o štátnej pomoci na stavbu lodí do 30. júna 2014 (7).
   Podľa bodu 10 rámca Spoločenstva počíta Komisia so začlenením ustanovení o pomoci na inovácie v oblasti stavby lodí do rámca Spoločenstva pre štátnu pomoc na výskum, vývoj a inovácie a so začlenením regionálnej pomoci na stavbu lodí do usmernení o regionálnej pomoci.
   Komisia prijala 19. júna 2013 nové usmernenia o regionálnej štátnej pomoci na roky 2014 – 2020. Dozorný úrad EZVO (ďalej len „dozorný úrad“) takisto prijal nové usmernenia o regionálnej štátnej pomoci na roky 2014 – 2020. Tieto usmernenia sa však začnú uplatňovať až od 1. júla 2014.
   Komisia v súčasnej dobe vykonáva aj revíziu rámca Spoločenstva pre štátnu pomoc na výskum, vývoj a inovácie. Dátum prijatia nového rámca pre štátnu pomoc na výskum, vývoj a inovácie ešte nie je známy, Komisia má však v úmysle dokončiť tento proces do 30. júna 2014.
   Vzhľadom na to, že dozorný úrad takisto počíta s rozšírením všeobecných horizontálnych ustanovení na sektor stavby lodí, ako je stanovené v bode 10 usmernení o štátnej pomoci na stavbu lodí, a s cieľom zabezpečiť jednotné uplatňovanie pravidiel štátnej pomoci v rámci celého Európskeho hospodárskeho priestoru, by sa platnosť súčasnej kapitoly usmernení dozorného úradu o štátnej pomoci na stavbu lodí mala predĺžiť.
   Uskutočnili sa konzultácie s Európskou komisiou a členskými štátmi EZVO,
   PRIJAL TOTO ROZHODNUTIE:
   Článok 1
   Prvá veta v bode 35 kapitoly usmernení Dozorného úradu EZVO o štátnej pomoci na stavbu lodí znie takto:
   
      
                  „(35)
               
               
                  Dozorný úrad bude uplatňovať zásady stanovené v týchto usmerneniach do 30. júna 2014.“
               
            
   Článok 2
   Iba anglické znenie je autentické.
   
      V Bruseli 29. januára 2014
      
         
            Za Dozorný úrad EZVO
         
         Oda Helen SLETNES
         
            predsedníčka
         
         Frank BÜCHEL
         
            člen kolégia
         
      
   
   
      (1)  Ďalej len „Dohoda o EHP“.
   
      (2)  Ďalej len „Dohoda o dozore a súde“.
   
      (3)  Ú. v. EÚ L 31, 31.1.2013, s. 77, dodatok EHP č. 7, 31.1.2013, s. 1.
   
      (4)  Pozri bod 35 usmernení Dozorného úradu EZVO o štátnej pomoci na stavbu lodí.
   
      (5)  Ú. v. EÚ C 364, 14.12.2011, s. 9.
   
      (6)  Pozri bod 35 rámca Spoločenstva o štátnej pomoci na stavbu lodí.
   
      (7)  Ú. v. EÚ C 357, 6.12.2013, s. 1.